Document ID: 32004D0514

RÅDETS BESLUTNING
af 14. juni 2004
om ændring af beslutning 98/161/EF om bemyndigelse af Kongeriget Nederlandene til at indføre en foranstaltning, der fraviger bestemmelserne i artikel 2 og artikel 28a, stk. 1, i sjette direktiv 77/388/EØF om harmonisering af medlemsstaternes lovgivning om omsætningsafgifter
(2004/514/EF)
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter - Det fælles merværdiafgiftssystem: ensartet beregningsgrundlag (1), særlig artikel 27,
under henvisning til forslag fra Kommissionen, og
ud fra følgende betragtninger:
(1)
I medfør af artikel 27, stk. 1, i direktiv 77/388/EØF kan Rådet med enstemmighed på forslag af Kommissionen give en medlemsstat tilladelse til at indføre særlige foranstaltninger, der fraviger bestemmelserne i dette direktiv, for at forenkle afgiftsopkrævningen eller for at undgå visse former for svig eller unddragelse.
(2)
I et brev, som Kommissionens Generalsekretariat modtog den 26. november 2003, anmodede den nederlandske regering om forlængelse af gyldigheden af beslutning 98/161/EF (2), der bemyndiger den til at anvende særlige afgiftsforanstaltninger på sektoren for affald til genbrug.
(3)
De øvrige medlemsstater blev informeret om anmodningen den 14. januar 2004.
(4)
I henhold til beslutning 98/161/EF bemyndigedes Nederlandene til indtil den 31. december 2003 at anvende følgende foranstaltninger:
-
en fritagelsesbestemmelse for levering og erhvervelse inden for Fællesskabet af genvundne materialer og affald foretaget af virksomheder, hvis årsomsætning er på mindre end 2,5 mio. NLG. Ved beregningen af dette loft kan det tillades ikke at medregne omsætningen hidrørende fra nonferrometaller
-
en fritagelsesbestemmelse vedrørende levering og erhvervelse inden for Fællesskabet af nonferrometaller.
(5)
Afgiftspligtige, hvis virksomhed falder ind under momsfritagelserne i artikel 2 og 3, i beslutning 98/161/EF, kan opnå tilladelse til at undlade at underkaste sådanne leveringer og erhvervelser inden for Fællesskabet den særlige ordning, denne beslutning vedrører.
(6)
Det var nødvendigt at indføre undtagelsesforanstaltningen på grund af de vanskeligheder, der var med at bekæmpe svig i sektoren, hvor visse, navnlig mindre, erhvervsdrivende ikke overholdt deres forpligtelser i henhold til artikel 21, stk. 1, litra a), i direktiv 77/388/EØF om erlæggelse til myndighederne af den afgift, de opkrævede i forbindelse med deres leverancer. At håndhæve afgiftsopkrævningen i denne sektor er særlig svært på grund af de vanskeligheder, der er forbundet med at identificere og kontrollere aktiviteterne blandt erhvervsdrivende, der ikke overholder reglerne. Denne ordning er derfor en effektiv foranstaltning til bekæmpelse af svig.
(7)
Den 7. juni 2000 offentliggjorde Kommissionen en strategi til forbedring af momssystemet på kort sigt, hvori den påtog sig at gennemføre en rationalisering af det store antal fravigelsesforanstaltninger, der findes i øjeblikket. I visse tilfælde kan en sådan rationalisering medføre, at visse specielt effektive fravigelsesbestemmelser udvides til at omfatte alle medlemsstater. I Kommissionens meddelelse af 20. oktober 2003 nævnes igen denne kompromismulighed.
(8)
Nederlandene bør indrømmes en forlængelse af den gældende fravigelsesforanstaltning, indtil der træder en særordning i kraft vedrørende momsopkrævning i forbindelse med affald til genbrug, dog senest til 31. december 2005.
(9)
Fravigelsen har ingen negative virkninger for Fællesskabets egne momsindtægter, og den har heller ingen indvirkning på størrelsen af det momsbeløb, der skal erlægges i forbindelse med det endelige forbrug.
(10)
For at sikre uafbrudt anvendelse af den pågældende foranstaltning bør nærværende beslutning finde anvendelse fra den 1. januar 2004 -
VEDTAGET FØLGENDE BESLUTNING:
Artikel 1
I artikel 1 i beslutning 98/161/EF ændres »indtil den 31. december 2003« til »indtil der træder en særordning i kraft vedrørende momsopkrævning i forbindelse med affald til genbrug til ændring af direktiv 77/388/EØF, dog senest indtil den 31. december 2005«.
Artikel 2
Denne beslutning anvendes fra den 1. januar 2004.
Artikel 3
Denne beslutning er rettet til Kongeriget Nederlandene.
Udfærdiget i Luxembourg, den 14. juni 2004.

Labels: 2
18
15
20